হোলি উপলক্ষ্যে একটি অনুষ্ঠানে যোগ দিতে সুরাতে গিয়েছিলেন সানি লিওন। অনুষ্ঠান শুরুর আগে পায়চারি করছিলেন। জানা গিয়েছে, তখনই এক সাংবাদিক তাঁর সঙ্গে দেখা করেন। অভিযোগ, এর পরেই ‘অশালীন’ প্রশ্নটি করে বসেন ওই সাংবাদিক।
বলা হচ্ছে, সানিকে তিনি প্রশ্ন করেন, ‘‘আপনি আগে একজন পর্নস্টার ছিলেন। এখন ফিল্মস্টার। আপনি এখন কত টাকা নিচ্ছেন?’’
প্রথমে এই প্রশ্নে সানি খানিকটা হকচকিয়ে যান। বলেন, ‘‘কী বললেন? আর একবার বলুন।’’
অভিযোগ, ওই সাংবাদিক এর পরে বলেন, ‘‘রাতের প্রোগ্রামে আপনি এখন কত করে নিচ্ছেন?’’
শোনা যাচ্ছে, মুহূর্তের মধ্যে সপাটে চড় এসে পড়ে ওই সাংবাদিকের গালে। সানি তাঁকে চড় কষিয়ে হনহন করে হেঁটে চলে যান। যে হোটেলে সানি উঠেছিলেন, তার কর্মীরা নাকি এই ঘটনার প্রত্যক্ষদর্শী। তবে সানি যে একজন পেশাদার, তার প্রমাণ মিলেছে মিনিট পনেরোর মধ্যেই। নির্ধারিত সময়েই তিনি অনুষ্ঠানো পৌঁছন এবং পারফর্ম করেন।
পরে সানির স্বামী ড্যানিয়েল ওয়েবার জানিয়েছেন এমন কোনও ঘটনাই নাকি ঘটেনি।
তবে, ওই দিন সকালে নাকি এক ব্যক্তি মদ্যপ অবস্থায় সানির ঘরে ঢুকে তাঁকে অশালীন প্রস্তাব দেন। যদিও এই বিষয়টি নিয়ে সানি বাড়াবাড়ি করেননি।
আরও পড়ুন
ওগো বিদেশিনী...
সানি লিওন সম্পর্কে অজানা ১৪টি তথ্য